Babelscape/SREDFM huggingface dataset:
Κυβέρνηση Κωνσταντίνου Κανάρη Ιουλίου 1864

Η Κυβέρνηση Κωνσταντίνου Κανάρη Ιουλίου 1864 ή όπως λεγόταν τότε "Υπουργείον Κανάρη", ανέλαβε, διαδεχόμενη την «κυβέρνηση Ζηνοβίου Βάλβη», στις 26 Ιουλίου 1864 και κυβέρνησε μέχρι τις 2 Μαρτίου 1865, παραδίδοντας στην «κυβέρνηση Αλέξανδρου Κουμουνδούρου».

Κατά την διάρκεια της θητείας της, ψηφίστηκε από την Β' Εθνοσυνέλευση το νέο Σύνταγμα της Ελλάδας, το Σύνταγμα του 1864, το οποίο ήταν από τα πιο φιλελεύθερα και δημοκρατικά Συντάγματα της Ευρώπης, εκείνη την περίοδο. Το Σύνταγμα του 1864 (με τις αναθεωρήσεις του 1911 και του 1952) ίσχυσε για περίπου 100 χρόνια.
Επίσης,ψηφίστηκε και ο εκλογικός νόμος του 1864, ο «Νόμος ΣΤΓ'» ο οποίος καθιέρωσε πρώτη φορά, την άμεση (το ίδιο χρονικό διάστημα), και μυστική (δια σφαιριδίων που ρίχνονταν σε καλυμμένη κάλπη) ψηφοφορία..
Ο δε Κωνσταντίνος Κανάρης είναι ο μόνος Έλληνας (εξαιρουμένου του δικτάτορα Γεώργιου Παπαδόπουλου) πρωθυπουργός που κατά το διάστημα της πρωθυπουργίας του, ψηφίστηκε ή αναθεωρήθηκε Σύνταγμα, δυο φορές.
Παναγιώτης Μπρατσιώτης

Ο Παναγιώτης Μπρατσιώτης (1889–1982) ήταν Έλληνας θεολόγος καθηγητής πανεπιστημίου του 20ού αιώνα.
Ευάγγελος Αντωνιάδης

Ο Ευάγγελος Αντωνιάδης (1882-1962) ήταν Έλληνας θεολόγος καθηγητής Πανεπιστημίου του 19ου αιώνα.
Κυβέρνηση Αλέξανδρου Κουμουνδούρου Μαρτίου 1865

Η Κυβέρνηση Αλέξανδρου Κουμουνδούρου Μαρτίου 1865 - (Υπουργείον Κουμουνδούρου), (Μάρτιος - Οκτώβριος 1865) είναι η πρώτη κοινοβουλευτική κυβέρνηση, με τη σύγχρονη έννοια του όρου, αφού και η άνοδος αλλά και η πτώση της έγιναν με βάση την εμπιστοσύνη ή μη του Κοινοβουλίου.
Ο Κουμουνδούρος ανέρχεται για πρώτη φορά στην πρωθυπουργία και σχηματίζει την κυβέρνησή του με κύριο σκοπό την διεξαγωγή εκλογών. Έτσι, την πρώτη βδομάδα μετά την ανάληψη των καθηκόντων της, διεξήχθησαν οι βουλευτικές εκλογές του 1865, με τον νέο εκλογικό νόμο, που καθιέρωνε την μυστικότητα της ψηφοφορίας. 
Η εκλογή ως προέδρου της Βουλής, του υποψήφιου που υποστηριζόταν από την πτέρυγα του Κουμουνδούρου, του Ευθύμιου Κεχαγιά, θα λειτουργήσει ως ψήφος εμπιστοσύνης προς την κυβέρνηση, η οποία συνέχισε την διακυβέρνηση και μετά τις εκλογές, βασιζόμενη στην ισχνή πλειοψηφία των 80 εδρών που κατέκτησε. 
Η κυβέρνηση σε ακόμα μία εκδήλωση πρώιμου κοινοβουλευτισμού παραιτήθηκε όταν στις 11 Οκτωβρίου 1865 καταψηφίστηκε το νομοσχέδιο της "«Περί σχηµατισµού πόρων πρός συντήρησιν της δια ξηράς και θαλάσσης συγκοινωνίας»".
Δημήτριος Βουδούρης

Ο Δημήτριος Βουδούρης (29 Αυγούστου 1931 - 22 Ιανουαρίου 2018), του Παναγιώτη και της Ροζαλίας, υπήρξε Έλληνας δικηγόρος και πολιτικός. Ήταν ιστορικό στέλεχος της Νέας Δημοκρατίας και υπηρέτησε ως βουλευτής και υφυπουργός.
Μ.Γ.Σ. Μέγας Αλέξανδρος Ηράκλειας

thumb|127px|Παλαιό λογότυπο
Ο Μ.Γ.Σ. Μέγας Αλέξανδρος Ηράκλειας ήταν αθλητικό ποδοσφαιρικό σωματείο της Ηράκλειας Σερρών με έτος ίδρυσης το 1928. Είχε συμμετοχές σε όλες τις εθνικές κατηγορίες πλην της Α' Εθνικής. Το 2014 μετά από 2 περιόδους απραξίας συγχωνεύτηκε με τον συμπολίτη Α.Ο. Κεσσάνη στην Ηράκλεια 2014 (ή Μέγας Αλέξανδρος Ηράκλειας - Κεσσάνης).
Νικόλαος Μπουκουβάλας

Ο συνταγματάρχης Νικόλαος Μπουκουβάλας (1812-1890) ήταν Έλληνας στρατιωτικός και πολιτικός του 19ου αιώνα.
Αλέξανδρος Πασπάτης

Ο Αλέξανδρος Πασπάτης (1814-1891) ήταν Έλληνας ιατρος, λόγιος και βυζαντινολόγος του 19ου αιώνα.
Σουν Γιατ-Σεν

Ο Σουν Γιατ-Σεν ("孫中山", 12 Νοεμβρίου 1866 - 12 Μαρτίου 1925) ήταν Κινέζος επαναστάτης και πολιτικός ηγέτης. Ως πρωτεργάτης της δημιουργίας της Εθνικιστικής Κίνας, αναφέρεται συχνά ως "Πατέρας" της Κινεζικής Δημοκρατίας. Ο Σουν έπαιξε οργανικό ρόλο στην ανατροπή της Δυναστείας Μαντσού, την τελευταία αυτοκρατορική δυναστεία της Κίνας. Ήταν ο πρώτος προσωρινός πρόεδρος όταν ιδρύθηκε η Δημοκρατία της Κίνας το 1912 και αργότερα υπήρξε συνιδρυτής του Κουομιντάνγκ του οποίου υπήρξε ο πρώτος ηγέτης του. Ο Σουν έπαιξε ενωτικό ρόλο στην μετα-αυτοκρατορική Κίνα και παραμένει ο μοναδικός Κινέζος πολιτικός του 20ου αιώνα που τυγχάνει του μεγάλου σεβασμού των ανθρώπων και στις δύο πλευρές του Πορθμού της Ταϊβάν, έχοντας και ονομαστική αναφορά στο προοίμιο του κινεζικού συντάγματος.
Μαρίνος Παπαδόπουλος Βρετός

Ο Μαρίνος Παπαδόπουλος Βρετός (1828 - 1871) ήταν Έλληνας δημοσιογράφος, Πρόξενος της Ελλάδας στο Παρίσι και εκδότης του 19ου αιώνα.
Μάχη του Βατερλώ

Η Μάχη του Βατερλώ (γαλλικά: Bataille de Waterloo, αγγλικά: Battle of Waterloo, γερμανικά: Schlacht bei Waterloo) διεξήχθη την Κυριακή 18 Ιουνίου 1815 κοντά στο Βατερλώ της Φλάνδρας, στο σημερινό Βέλγιο. Ο γαλλικός στρατός υπό τον αυτοκράτορα Ναπολέοντα Α΄ ηττήθηκε από τον στρατό του Έβδομου Συνασπισμού, ο οποίος αποτελείτο από συμμαχικές δυνάμεις που είχαν συγκεντρώσει οι Βρεταννοί, υπό τον υποστράτηγο Άρθουρ Ουέλσλι, τον μετέπειτα Δούκα του Ουέλλινγκτον, και από Πρώσσους, υπό τον στρατάρχη Γκέμπχαρτ Λέμπερεχτ φον Μπλύχερ. Ήταν το αποκορύφωμα της Εκστρατείας του Βατερλώ και η τελευταία μάχη του Ναπολέοντα. Η ήττα του είχε ως αποτέλεσμα το τέλος της εξουσίας του και την εξορία του στη νήσο της Αγίας Ελένης.

Προηγήθηκε η επιστροφή του Ναπολέοντα στην εξουσία το Μάρτιο του 1815 (οι περίφημες «100 Μέρες»), που είχε ως συνέπεια πολλά από τα αντίπαλά του κράτη να κινητοποιήσουν τους στρατούς τους εναντίον του, δημιουργώντας ταυτόχρονα τον Έβδομο Συνασπισμό. Δύο μεγάλες στρατιές υπό τον Ουέλλινγκτον και τον Μπλύχερ συγκεντρώθηκαν τότε στα βορειοανατολικά σύνορα της Γαλλίας. Ο Ναπολέων επέλεξε να επιτεθεί στις δυνάμεις αυτές, με την ελπίδα να τις καταστρέψει πριν ενωθούν με τις υπόλοιπες δυνάμεις του Συνασπισμού (Ρωσσία, Αυστρία, που οι δυνάμεις τους βρίσκονταν καθ΄ οδόν) σε μια γενικευμένη εισβολή στη Γαλλία. Έτσι ξεκίνησε η τριήμερη Εκστρατεία του Βατερλώ (15-18 Ιουνίου 1815). Η τελική και αποφασιστική σύγκρουση αυτής της εκστρατείας ήταν η ομώνυμη μάχη.

Η μάχη άρχισε με πρωτοβουλία του γαλλικού στρατού το μεσημέρι της 18ης Ιουνίου, μεταξύ Γάλλων και Βρεταννών, ενώ τμήμα του γαλλικού στρατού, υπό τον στρατάρχη μαρκήσιο Εμμανυέλ ντε Γκρουσσύ (Emmanuel de Grouchy) είχε αναλάβει τους σε αρκετή απόσταση ευρισκόμενους Πρώσσους. Ο στρατός του Ουέλλινγκτον, τοποθετημένος στο δρόμο των Βρυξελλών, στην πλαγιά του Μον-Σαιν-Ζαν (γαλλικά: Mont-Saint-Jean, Ύψωμα του Αγίου Ιωάννη), αντιστάθηκε σε επανειλημμένες γαλλικές επιθέσεις μέχρι το απόγευμα. Τότε κατέφθασε ο Μπλύχερ, που είχε εν τω μεταξύ κατορθώσει ν΄ απαγκιστρωθεί από τις δυνάμεις του Γκρουσσύ, και επιτέθηκε διασπώντας τη δεξιά πτέρυγα του γαλλικού στρατού. Εκείνη τη στιγμή, οι Βρεταννοί και οι υπόλοιποι σύμμαχοι αντεπιτέθηκαν και υποχρέωσαν τους Γάλλους σε άτακτη φυγή. Ο ίδιος ο Δούκας του Ουέλλινγκτον χαρακτήρισε αυτή τη μάχη ως την πιο αμφίρροπη στην εξέλιξή της σύρραξη που είχε δει ποτέ. Οποιαδήποτε πλευρά θα μπορούσε να είχε βγει νικήτρια, αλλά κάποια λάθη επικοινωνίας, ηγεσίας και κρίσης οδήγησαν τελικά στην ήττα των Γάλλων.

Οι νικήτριες δυνάμεις του Έβδομου Συνασπισμού εισέβαλαν στη Γαλλία και αποκατέστησαν στο θρόνο της τον βασιλιά Λουδοβίκο ΙΗ΄. Ο Ναπολέων παραιτήθηκε, παραδόθηκε στους Βρεταννούς και εξορίστηκε στην Αγία Ελένη, όπου και πέθανε το 1821.

Το πεδίο μάχης απέχει περίπου 13 χλμ. από τις Βρυξέλλες (νότια-νοτιοανατολικά) και περίπου 1,6 χλμ. από την πόλη του Βατερλώ. Εκεί σήμερα κυριαρχεί ένα μεγάλο μνημείο, ο "Λόφος του Λιονταριού" (γαλλικά: Butte du Lion, ολλανδικά: Leeuw van Waterloo). Δεδομένου ότι ο λόφος αυτός δημιουργήθηκε από χώμα παρμένο από το πεδίο της μάχης, η αρχική τοπογραφία του ακριβούς σημείου της μάχης δεν έχει διατηρηθεί.
Φιλικούντι

Το Φιλικούντι ("Filicudi") είναι ένα μικρό ηφαιστειογενές νησί της νότιας Ιταλίας, το δεύτερο δυτικότερο του συμπλέγματος των Αιολίδων. Ο πληθυσμός του ανέρχεται σε 235 κατοίκους (απογραφή 2001), οι οποίοι πολλαπλασιάζονται το καλοκαίρι.
Ανδρέας Μουστοξύδης

Ο Ανδρέας Μουστοξύδης (Κέρκυρα, 6 Ιανουαρίου 1785 – 17 Ιουλίου 1860) ήταν Έλληνας λόγιος και πολιτικός των Επτανήσων του 19ου αιώνα.
Διαγωνισμός Τραγουδιού Eurovision 2011

Ο Διαγωνισμός Τραγουδιού Eurovision 2011 ήταν η 56η έκδοση του ετήσιου Διαγωνισμού Τραγουδιού της Eurovision. Πραγματοποιήθηκε στο Ντίσελντορφ της Γερμανίας, μετά τη νίκη της Λένα στο διαγωνισμό του 2010 στο Όσλο της Νορβηγίας με το τραγούδι "Satellite". Ήταν η τρίτη φορά που η Γερμανία φιλοξένησε το διαγωνισμό (και η πρώτη μετά τη Γερμανική επανένωση), το είχε κάνει στο παρελθόν το και το (και τα δύο στη Δυτική Γερμανία). Με τη διοργάνωση να αναλαμβάνουν η Ευρωπαϊκή Ραδιοτηλεοπτική Ένωση (EBU) και οι ραδιοτηλεοπτικοί φορείς Arbeitsgemeinschaft Rundfunkanstalten Deutschland (ARD) και Norddeutscher Rundfunk (NDR), ο διαγωνισμός πραγματοποιήθηκε στο Esprit Arena και αποτελούνταν από δύο ημιτελικούς στις 10 και 12 Μαΐου και τον τελικό στις 14 Μαΐου 2011. Τις τρεις ζωντανές εκπομπές παρουσίασαν οι Άνκε Ενγκέλκε, Γιούντιτ Ράκερς και Στέφαν Ράαμπ.

Στο διαγωνισμό συμμετείχαν σαράντα τρεις χώρες, που ισούται με το ρεκόρ της έκδοσης του . Τέσσερις χώρες επέστρεψαν στο διαγωνισμό φέτος. Η επέστρεψε μετά την τελευταία συμμετοχή της το , η επέστρεψε μετά την τελευταία συμμετοχή της το , ο επέστρεψε μετά την πρώτη συμμετοχή του το 2008. Η επέστρεψε επίσης στο διαγωνισμό μετά την τελευταία συμμετοχή της δεκατέσσερα χρόνια νωρίτερα, το .

Νικήτρια χώρα αναδείχθηκε το Αζερμπαϊτζάν με το τραγούδι "Running Scared" από τους Ell & Nikki, γραμμένο από τους Stefan Örn, Sandra Bjurman και Iain James Farquharson. Αυτή ήταν η πρώτη νίκη του Αζερμπαϊτζάν στο διαγωνισμό, μετά από μόλις 4 χρόνια συμμετοχής, και η πρώτη νίκη για μία από τις χώρες του Νότιου Καυκάσου. Ήταν επίσης το πρώτο δίδυμο άνδρα-γυναίκας που κέρδισε το διαγωνισμό από το . Η Ιταλία, η Σουηδία, η Ουκρανία και η Δανία ολοκλήρωσαν την πρώτη πεντάδα. Εκτός από την Ιταλία, η μοναδική άλλη χώρα των "Μεγάλων Πέντε" που τερμάτισε στην πρώτη δεκάδα ήταν η Γερμανία, τερματίζοντας δέκατη. Ωστόσο, το Ηνωμένο Βασίλειο ακολούθησε λίγο πιο πίσω, τερματίζοντας ενδέκατο. Αυτή ήταν η πρώτη φορά μετά την επαναφορά των επιτροπών παράλληλα με την τηλεψηφοφορία το 2009, όπου ο νικητής δεν κατέλαβε την πρώτη θέση στις ψήφους των επιτροπών. Η Ιταλία ήταν ο νικητής της κριτικής επιτροπής, ενώ το Αζερμπαϊτζάν ήταν ο νικητής της τηλεψηφοφορίας.

Η μετάδοση του τελικού κέρδισε το βραβείο Rose d'Or (Χρυσό Ρόδο) για την καλύτερη ζωντανή κάλυψη εκδήλωσης.
Λάμπρος Φωτιάδης

Ο Λάμπρος Φωτιάδης (1752-1805) ήταν Έλληνας λόγιος και διαφωτιστής του 18ου αιώνα.
Ιωάννης Φιλήμων

Ο Ιωάννης Φιλήμων (1798/1799–1874) ήταν Έλληνας ιστορικός συγγραφέας του 19ου αιώνα και εκδότης της εφημερίδας "Αιών".
Αναστάσιος Μανάκης

Ο Αναστάσιος Μανάκης –Μιχάλογλου (1790 - 27 Ιουλίου 1864) ήταν Έλληνας αγωνιστής του 1821.
Mafia II

Το Mafia II είναι βιντεοπαιχνίδι δράσης περιπέτειας και βολών τρίτου προσώπου. Πρόκειται για τη συνέχεια του "Mafia: The City of Lost Heaven". Αναπτύχθηκε από την 2K Czech (πρώην Illusion Softworks). Το παιχνίδι ανακοινώθηκε στις 27 Αυγούστου 2007, κυκλοφόρησε στις 28 Αυγούστου 2010, και είναι διαθέσιμο για PlayStation 3, Xbox 360 και τα Microsoft Windows.
Επαρχία του Χατάι

Η Επαρχία του Χατάι (τουρκικά: "Hatay") είναι επαρχία της νοτιοανατολικής Τουρκίας στο διαμέρισμα της Μεσογείου. Πρόκειται για μία στενή λωρίδα γης που περιβάλλεται από εδάφη της Συρίας ενώ στα δυτικά βρέχεται από την Μεσόγειο θάλασσα. Είναι η νοτιότερη επαρχία της Τουρκίας και αποτελεί το τελευταίο εδαφικό τμήμα που προσαρτήθηκε στο Τουρκικό κράτος, αφού ενσωματώθηκε σ' αυτό μόλις το 1939. Η επαρχία έχει πληθυσμό 1.483.674 κατοίκους και έκταση 5.403 τ.χλμ. Πρωτεύουσα της είναι η Αντιόχεια. Είναι πιθανότατα η επαρχία της Τουρκίας με τον μεγαλύτερο αριθμό χριστιανών κατοίκων εκτός της Κωνσταντινούπολης, λόγω των λεγόμενων Ελλήνων της Αντιόχειας.
Κορμακίτης

Ο Κορμακίτης (Κυπριακά Αραβικά: "Kurmajit") είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος του Ψευδοκράτους.

Ο Κορμακίτης αποτελεί ένα από τα τέσσερα χωριά των Μαρωνιτών της Κύπρου.
Memoirs of an Imperfect Angel

Το Memoirs of an Imperfect Angel είναι το δωδέκατο σε σειρά studio album της τραγουδίστριας και στιχουργού Μαράια Κάρεϊ. Αρχικά, θα κυκλοφορούσε στην αγορά στις 25 Αυγούστου 2009, αλλά καθυστέρησε και κυκλοφόρησε στις 29 Σεπτεμβρίου μέσω των Island Records στις Η.Π.Α. και στις 23 Νοεμβρίου στο Ηνωμένο Βασίλειο. Το άλμπουμ έχει τραγούδια που έχουν στίχους τους οποίους έχουν συνθέσει οι Μαράια Κάρεϊ, Κρίστοφερ "Tricky" Στιούαρτ και Τέριους "The Dream" Νας.

Το τραγούδι "Obsessed" μπήκε στα top ten hit των αμερικάνικων charts και το άλμπουμ μόλις κυκλοφόρησε είχε καλές κρητικές και του απονεμήθηκαν 69/100, μεγαλύτερο ποσοστό σε σχέση με τις δυο παλαιότερες προσπάθειές της. Ωστόσο, εμπορικά το άλμπουμ έφτασε στην υψηλότερη θέση στο #3 στις Η.Π.Α. με πωλήσεις των 168.000 αντιτύπων που είναι κατώτερες με τις 463.000 αντιτύπων και το #1 του προηγουμένου άλμπουμ E=MC2. Το άλμπουμ έχει πουλήσει πάνω από 490.000 στις Η.Π.Α. καθιστώντας το το λιγότερο εμπορικό άλμπουμ της.
Μαρκ Φαν Μπόμελ

Ο Μαρκ Φαν Μπόμελ είναι Ολλανδός ποδοσφαιριστής, γεννημένος στο Μάασμπραχτ και αγωνίζεται στην Αϊντχόφεν.
Χρήστος Μαστραπάς

Ο Χρήστος Μαστραπάς (1836-1902) ήταν Έλληνας στρατιωτικός και πολιτικός, βουλευτής και υπουργός Στρατιωτικών. Έλαβε μέρος στον Ελληνοτουρκικό πόλεμο του 1897.
Τονκίνο

<br>

Το Τονκίνο αποτελεί το βόρειο τρίτο του [[Βιετνάμ]]
Το Τονκίνο (βιετναμέζικα: Bắc Kỳ), επίσης Τονκίν ή Τονγκίνγκ, είναι το βορειότερο τμήμα του κράτους του Βιετνάμ, ευρισκόμενο νότια των κινεζικών επαρχιών Γιουνάν και Γκουανξί, ανατολικά του Λάος και δυτικά του κόλπου του Τονκίνο. Τοπικά, είναι γνωστό ως Μπακ Κυ, που σημαίνει «Βόρεια Περιοχή». Βρίσκεται στο γόνιμο δέλτα του Ερυθρού ποταμού (Σονγκ Χονγκ στα βιετναμέζικα), όντας πλούσιο σε παραγωγή ρυζιού.


Κατηγορία:Γεωγραφία του Βιετνάμ
Χάρης Παυλίδης

Ο Χάρης Παυλίδης (γεννημένος στη Θεσσαλονίκη στις 25 Ιανουαρίου 1971) είναι Έλληνας προπονητής της γυναικείας ομάδας υδατοσφαίρισης του Ολυμπιακού.
Ανάμ

Το Ανάμ αποτελεί το κεντρικό τμήμα του [[Βιετνάμ]]
Το Ανάμ (βιετναμέζικα: An Nam) είναι ιστορική γεωγραφική περιοχή της ΝΑ Ασίας, στο κεντρικό Βιετνάμ, ευρισκόμενο ανάμεσα στις περιοχές Τονκίνο στα βόρεια και Κοχινκίνα στα νότια. Το Ανάμ εκτείνεται περίπου 1.300 χλμ. κατά μήκος των παραλίων της Νότιας Κινεζικής Θάλασσας. Ο πληθυσμός του, Αναμέζοι κατά 85%, είναι συγκεντρωμένος στην εύφορη παράκτια περιοχή, ενώ στα βουνά διαβιούν ημιπρωτόγονες φυλές. Σπουδαιότερες πόλεις του Ανάμ είναι η Χουέ, η Ντα Νανγκ, που είναι και το κυριότερο λιμάνι της περιοχής, και η Βινχ. 

Ο πληθυσμός του Ανάμ ασχολείται με τη γεωργία (ρύζι, ζαχαροκάλαμο κ.α.) και την αλιεία. 

Το Ανάμ στο παρελθόν υπήρξε αυτοκρατορία με πρωτεύουσα τη Χουέ. Το 1884 αναγνωρίστηκε ως γαλλικό προτεκτοράτο, και από το 1887 αποτελούσε τμήμα της Ένωσης της Ινδοκίνας. Αργότερα, στο Β΄ Παγκόσμιο πόλεμο βρισκόταν υπό ιαπωνική κατοχή. Μετά τον πόλεμο της Ινδοκίνας (1946-1954), η Διάσκεψη της Γενεύης (1954) μοίρασε την περιοχή μεταξύ των κρατών του Νοτίου και Βορείου Βιετνάμ.

Κατηγορία:Γεωγραφία του Βιετνάμ
Κατηγορία:Ινδοκίνα
Περικλής Ράλλης

Ο Περικλής Ράλλης (1891- 20 Αυγούστου 1945) ήταν Έλληνας πολιτικός που διετέλεσε βουλευτής Μεσσηνίας και υπουργός.
Θεόδωρος Ρακιντζής

Ο Θεόδωρος Ρακιντζής (Κάμπος Μεσσηνίας, 11 Νοεμβρίου 1902 - Σέριφος, 26 Σεπτεμβρίου 1969) ήταν Έλληνας αξιωματικός της Αστυνομίας. Από τα πρώτα στελέχη του αστυνομικού σώματος, μεταξύ άλλων υπηρέτησε ως διευθυντής της Ασφάλειας Αθηνών και αρχηγός της Αστυνομίας Πόλεων.
Πολ Πιρς

Ο Πολ Πιρς ("Paul Anthony Pierce", γενν. 13 Οκτωβρίου 1977) είναι Αμερικανός καλαθοσφαιριστής που αγωνίζεται στους Ουάσινγκτον Ουίζαρντς του NBA.

Επιλέχθηκε στο ντραφτ του ΝΒΑ στην 10η θέση από τους Μπόστον Σέλτικς το 1998 και από τότε κάθε σεζόν αγωνίστηκε ως βασικός. Έχει επιλεχθεί δέκα φορές στο NBA All-Star Game και τέσσερις φορές στη καλύτερη ομάδα του NBA, ενώ οδήγησε επίσης τη Βοστώνη στους τελικούς του NBA το 2008 και το 2010, κερδίζοντας το 2008 το πρωτάθλημα. Βραβεύτηκε ως MVP των τελικών NBA του 2008. Κατέχει το ρεκόρ για τα περισσότερα τρίποντα με τους Σέλτικς και είναι ένας από τους μόλις τρεις παίκτες, μαζί με τους Λάρι Μπερντ και Τζον Χάβλιτσεκ, που έχει σκοράρει πάνω από 20.000 πόντους καριέρας μόνο με τους Σέλτικς. Κατατάσσεται επίσης τρίτος στην ιστορία της ομάδας σε παιχνίδια, δεύτερος σε πόντους, έβδομος σε συνολικά ριμπάουντ, πέμπτος στα συνολικά ασίστ, και πρώτος σε συνολικά κλεψίματα.

Το 2013 μετά από 15 επιτυχημένα χρόνια με τους Σέλτικς ο Πιρς έγινε ανταλλαγή στους Μπρούκλιν Νετς μαζί με τους Κέβιν Γκαρνέτ και Τζέισον Τέρι. Την αμέσως επόμενη χρονιά ο Πιρς έφυγε από τους Νετς και υπέγραψε με τους Ουάσινγκτον Ουίζαρντς.
Βαρωνία της Θήβας

Η Βαρωνία της Θήβας ήταν ένα από τα μεσαιωνικά φέουδα της Φραγκοκρατίας στην Ελλάδα που ιδρύθηκε το 1205 από τον Βονιφάτιο τον Μομφερρατικό. Πρωτεύουσα της βαρωνίας που καταλάμβανε σχεδόν όλη την σημερινή Βοιωτία ήταν η Θήβα.

Το 1204 ο Βονιφάτιος κατέκτησε την Βιωτία και το 1205 την έδωσε φέουδο του Κύρη των Αθηνών Όθων ντε λα Ρος. Το 1230 ο γιος του Γκυ Α΄ ντε λα Ρος πάντρεψε την αδελφή του Μπόνι ντε λα Ρος με τον Φλαμανδό ιππότη Μπέλα καστράρχη του Σαιντ-Ομέρ στην Γαλλία, δίνοντας για προίκα την μισή βαρωνία και την πόλη της Θήβας. Έκτοτε η βαρωνία διοικούνταν η μισή από τους Δούκες της Αθήνας και η υπόλοιπη μισή από την οικογένεια Σαίντ Ομέρ , ο Νικόλαος Β΄ του Σαιντ-Ομέρ έχτισε το Κάστρο των Σαιντ-Ομέρ που τμήμα του διασώζεται ακόμα και σήμερα στη Θήβα.

Το 1311 οι Καταλανοί κατέκτησαν το Δουκάτο των Αθηνών και η μισή βαρωνία των Σαιντ-Ομέρ πέρασε στα χέρια τους, ο βαρώνος της υπόλοιπης μισής Γκωτιέ ντε Μπριέν προσπάθησε το 1331 χωρίς επιτυχία να την ανακαταλάβει αλλά έπειτα καταλύθηκε και το υπόλοιπο τμήμα της βαρωνίας που του ανήκε.
Νίνα Ντόμπρεβ

Η Νικολίνα Κωνσταντίνοβα Ντόμπρεβα ("Николина Константинова Добрева", 9 Ιανουαρίου 1989), ευρέως γνωστή ως Νίνα Ντόμπρεβ, είναι καναδή ηθοποιός και μοντέλο. Έγινε περισσότερο γνωστή λόγω της συμμετοχής της στην σειρά The Vampire Diaries ως Elena Gilbert, Katherine Pierce,Amara και ως Tatia.Σήμερα, είναι αραβωνιασμένη με το γνωστό πρωταθλητή στη χιονοσανίδα Σον Ουάιτ "Shaun White".
Αγκίμ Σουλάι

thumb|Παίζοντας Nitendo στο Ναό, ελαιογραφία Agim Sulaj|300px|right 
Ο Αγκίμ Σουλάι (αλβανικά: "Agim Sulaj") είναι φημισμένος Αλβανός ζωγράφος, διαμένων μονίμως στο Ρίμινι στην Ιταλία. Γεννήθηκε στα Τίρανα στις 6 Σεπτεμβρίου 1960. Το έτος 2010 κέρδισε το Βραβείο CartoonSEA, που είναι το Ιταλικό ανώτατο βραβείο για σκίτσα χιούμορ και σάτιρας και επίσης κέρδισε ένα δεύτερο Βραβείο στο Διεθνή διαγωνισμό "Brothers of Italy". Η εργασία του αποκαλείται "ποιοτική υπερρεαλιστική σατιρική απεικόνιση".
Τιριδάτης Γ΄ της Αρμενίας

Ο Τιριδάτης Γ΄ της Αρμενίας (250 - 330) ή Τιριδάτης ο μέγας, ήταν βασιλιάς των Αρσακιδών της Αρμενίας (287 - 330) γιος και διάδοχος του βασιλιά της Αρμενίας Χοσρόη Β΄. Ο πατέρας του (Χοσρόης) δολοφονήθηκε όταν ήταν ακόμα βρέφος (252) από έναν ευγενή, τον Άναξ που ανήκε στην βασιλική οικογένεια των Αρσακιδών της Αρμενίας πιθανότητα ξάδελφος του ύστερα από παρακίνηση του Σασσανίδη βασιλιά της Περσίας Σαπώρ Α΄. Ο μικρός Τιριδάτης μεταφέρθηκε για ασφάλεια στη Ρώμη ενώ η Αρμενία καταλήφθηκε από τους Πέρσες. Στη Ρώμη δέχτηκε λαμπρή εκπαίδευση, επιστημονική και στρατιωτική, περιγράφεται ως γενναίος και δυνατός στρατιώτης που συμμετείχε σε όλες τις μάχες των Ρωμαίων εναντίον των εχθρών τους. Το 270 ο Ρωμαίος αυτοκράτορας Αυρηλιανός έδιωξε τους Πέρσες από την Αρμενία. Λίγα χρόνια αργότερα ο αυτοκράτορας Διοκλητιανός αποκατέστησε τον Τιριδάτη στον θρόνο του πατέρα του (287) σε ηλικία 37 ετών, έκανε πρωτεύουσα του την Βαγκαρσαπάτ, παντρεύτηκε μια Αλανή πριγκίπισσα με την οποία απέκτησε τρία παιδιά ανάμεσα τους την Σαλώμη και τον διάδοχο του Χοσρόη Γ´.
Μάρεκ Χάμσικ

Ο Μάρεκ Χάμσικ ("Marek Hamšík", 27 Ιουλίου 1987) είναι Σλοβάκος ποδοσφαιριστής. Αγωνίζεται ως κεντρικός μέσος στη Γκέτεμποργκ και στην Εθνική Σλοβακίας, στην οποία είναι ο πρώτος σκόρερ όλων των εποχών με 26 γκολ, και με 126 συμμετοχές είναι και ο Σλοβάκος ποδοσφαιριστής με τις περισσότερες διεθνείς συμμετοχές.
Ντέιβιντ Κόβερντεϊλ

Ο Ντέιβιντ Κόβερντεϊλ ("David Coverdale", 22 Σεπτεμβρίου 1951) είναι Άγγλος τραγουδιστής της ροκ μουσικής, γνωστός για τη δουλειά του με τα χαρντ ροκ συγκροτήματα Deep Purple και Whitesnake.
Χαράλαμπος Μπαμπούκης

Ο Χαράλαμπος Μπαμπούκης (γεν. 1805 – † 4 Ιουλίου1878) ήταν εκπαιδευτικός.
Ιωάννης Καρακατσάνης

Το άγαλμα του Αθανασίου Διάκου στην Λαμία.|εναλλ.=|μικρογραφία
O Ιωάννης Καρακατσάνης γεννήθηκε στην Αίγινα το 1857. Σπούδασε γλυπτική με καθηγητή τον Λεωνίδα Δρόση. Μετά το τέλος των σπουδών του προσελήφθη ως βοηθός του για δέκα χρόνια μέχρι τον θάνατο του Δρόση. Άνοιξε εργαστήριο γλυπτικής όπου και ασχολήθηκε με έργα μορφών της Επανάστασης του 1821. Διακρίθηκε στην δημιουργία έργων με τις μορφές του Ρήγα,του Μπότσαρη,του Μιαούλη,του Καποδίστρια,του Τομπάζη. Αντίτυπά τους είχε αγοράσει ο δήμος Αθηναίων. Είναι γνωστή η προτομή του Ι.Καποδίστρια που βρίσκεται στην “Παναγίτσα” έργο του Καρακατσάνη του 1887.
O ανδριάντας του Αθανασίου Διάκου, έργο του Καρακατσάνη, τοποθετήθηκε στην  Λαμία το 1903, 36 χρόνια μετά την κατασκευή του, για οικονομικούς λόγους. O Ιωάννης Καρακατσάνης πέθανε στην Αθήνα το 1906.
Σπυρίδων Τετενές

Ο Σπυρίδων Τετενές (1908 - 24 Ιουλίου 1977) ήταν Έλληνας διπλωμάτης. Υπηρέτησε ως υπουργός Εξωτερικών της Ελλάδας από το 1973 ως το 1974.
Φοίβος Ιωαννίδης

Ο Φοίβος Ιωαννίδης του Ιωάννη (γεννήθηκε στη Σητεία στις 14 Μαρτίου 1936) είναι Έλληνας δικηγόρος και πολιτικός, ο οποίος υπηρέτησε ως βουλευτής Λασιθίου από το 1981 έως το 1989 με το ΠΑΣΟΚ και χρημάτισε μέλος σε κυβερνήσεις του ΠΑΣΟΚ.
Μάρκος Σάλβιος Όθων

Ο Μάρκος Σάλβιος Όθων ("Marcus Salvius Otho Caesar Augustus", 28 Απριλίου 32 - 16 Απριλίου 69) ήταν Ρωμαίος αυτοκράτορας για τρεις μήνες, από τις 15 Ιανουαρίου έως τις 16 Απριλίου του 69. Ήταν ο δεύτερος αυτοκράτορας του Έτους των Τεσσάρων Αυτοκρατόρων.

Μέλος οικογένειας ευγενών Ετρούσκων, ο Όθων ήταν αρχικά φίλος και αυλικός του νεαρού αυτοκράτορα Νέρωνα μέχρι την εκτόπισή του ως κυβερνήτης στην απομακρυσμένη περιοχή της Λουσιτανίας το 58 μετά τη σχέση της γυναίκας του με τον Νέρωνα. Μετά από μία περίοδο μετριοπαθούς κυβέρνησης στην επαρχία, συμμάχησε με τον Γάλβα, κυβερνήτη της γειτονικής Ταρρακωνικής, κατά τη διάρκεια των εξεγέρσεων του 68. Συνοδεύοντας τον Γάλβα στην πορεία του προς τη Ρώμη, φιλοδοξούσε να διαδεχθεί τον ηλικιωμένο αυτοκράτορα, αλλά εξεγέρθηκε και δολοφόνησε τον Γκάλβα.
Led Zeppelin IV

Το τέταρτο στούντιο άλμπουμ του χαρντ ροκ συγκροτήματος Led Zeppelin, κυκλοφόρησε τον Νοέμβριο του 1971 μέσω της "Atlantic Records". Ο δίσκος δεν έφερε τίτλο στο εξώφυλλο του και οι αναφορές σε αυτό γίνονται ως Led Zeppelin IV ή Untitled ("άτιτλο"), όπως και Four Symbols επειδή έφερε τα τέσσερα σύμβολα του συγκροτήματος.
Σοσιαλιστική Δημοκρατία του Μαυροβουνίου

Η Σοσιαλιστική Δημοκρατία του Μαυροβουνίου ή Σ.Δ. Μαυροβουνίου (σερβοκροατικά: Социјалистичка Република Црна Гора, Socijalistička Republika Crna Gora / СР Црна Гора, SR Crna Gora) ήταν μία από τις έξι συνιστώσες δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας.


Σοσιαλιστική Δημοκρατία του Μαυροβουνίου
Dani California

Το "Dani California" είναι ένα single από τον ένατο δίσκο των Red Hot Chili Peppers, Stadium Arcadium. Το single κυκλοφόρησε πρώτα στα iTunes και κυκλοφόρησε επίσημα στις 2 Μαΐου του 2006 . Έκανε πρεμιέρα στο σταθμό KTBZ-FM, στις 3 Απριλίου 2006, και παιζόταν ξανά και ξανά τρεις συνεχόμενες ώρες.

Έφτασε μέχρι το #6 του Billboard Hot 100. Επίσης έφτασε στο #1 του Billboard Modern Rock chart και έμεινε εκεί για 14 βδομάδες (όπως και η επιτυχία των R.E.M. "What's the Frequency, Kenneth?"). Το single επίσης έφτασε στο #1 του Mainstream Rock chart. Το τραγούδι κέρδισε 2 Grammy (Best Rock Song και Best Rock Performance by a Duo or Group with Vocal). Έφτασε στο #2 του UK Singles Chart, κάτω από το "Crazy" των Gnarls Barkley.
Χαϊνάν

Η Χαϊνάν (Κινέζικα: "海南岛") είναι το μεγαλύτερο νησί που διοικείται από τη Λαϊκή Δημοκρατία της Κίνας με έκταση 33.210 τετραγωνικά χιλιόμετρα. Βρίσκεται στη Θάλασσα της Νότιας Κίνας, απέναντι από την επαρχία Κουανγκντόνγκ και αποτελεί την ομώνυμη επαρχία. Πρωτεύουσα του νησιού είναι το Χαϊκόου με 2.046.189 κατοίκους (2010).
Τίτος Καλλίρης

O Τίτος Καλλίρης (1934 - 9 Απριλίου 2013) ήταν Έλληνας κιθαρίστας, από τους πρωτοπόρους της τζαζ στην Ελλάδα. Γιος του είναι ο γνωστός συνθέτης και τραγουδιστής Θάνος Καλλίρης. Το βαπτιστικό όνομα του Τίτου Καλλίρη ήταν Χρήστος.
Fresh Cream

Το Fresh Cream είναι ο πρώτος στούντιο δίσκος του ροκ συγκροτήματος Cream, ο οποίος κυκλοφόρησε τον Δεκέμβριο του 1966 μέσω της δισκογραφικής εταιρείας "Reaction" στην Ευρώπη και της "Atco" στην Αμερική.

Η παραγωγή του δίσκου έγινε από τον Αυστραλό παραγωγό Ρόμπερτ Στίγκγουντ για την νεοσύστατη εταιρεία του, "Reaction Records". Η εμπορική επιτυχία του άλμπουμ ήταν αρκετά μεγάλη αφού ανέβηκε στο βρετανικό Top-10 και το αμερικανικό Top-40, ενώ περιείχε την επιτυχία ""I Feel Free", τραγούδι τους στίχους του οποίου οι Cream έγραψαν με τη βοήθεια του ποιητή Πητ Μπράουν.

Η δεύτερη πλευρά του δίσκου αποτελούνταν από διασκευές σε τραγούδια του Muddy Waters, του Skip James, του Robert Johnson και το παραδοσιακό "Cat's Squirrel"".

Το περιοδικό "Rolling Stone" έχει κατατάξει το "Fresh Cream" στην 102η θέση της λίστας με τους "500 καλύτερους δίσκους όλων των εποχών".
Disraeli Gears

Το Disraeli Gears είναι ο δεύτερος στούντιο δίσκος του ροκ συγκροτήματος Cream, ο οποίος κυκλοφόρησε τον Νοέμβριο του 1967 μέσω της δισκογραφικής εταιρείας "Reaction" στην Ευρώπη και της "Atco" στην Αμερική.

Η ηχογράφηση του άλμπουμ έγινε το Μάιο του 1967 στη Νέα Υόρκη και η παραγωγή του έγινε από τον μετέπειτα μπασίστα των Mountain, Φήλιξ Παπαλάρντι. Οι Cream παρουσίασαν μία στροφή από τα μπλουζ του πρώτου δίσκου σε πιο ψυχεδελικούς ήχους.

Ο δίσκος γνώρισε πολύ μεγάλη επιτυχία ανεβαίνοντας στο Top-5 και στις δύο πλευρές του Ατλαντικού και έγινε πλατινένιος το 1993. Επίσης, περιείχε τις επιτυχίες ""Strange Brew", που ανέβηκε στο βρετανικό Top-20 και "Sunshine of Your Love"", το οποίο έφθασε ως το # 5 στις Ηνωμένες Πολιτείες και έγινε χρυσό.

Το περιοδικό "Rolling Stone" έχει κατατάξει το "Disraeli Gears" στην 114η θέση της λίστας με τους "500 καλύτερους δίσκους όλων των εποχών".
Γιάννης Πλαπούτας

Ο Γιάννης Πλαπούτας (13 Σεπτεμβρίου 1913- 11 Μαΐου 1996) ήταν Έλληνας συνδικαλιστής, αγωνιστής της Αντίστασης και πολιτικός. Ήταν πολιτευτής με την ΕΔΑ.

Ξεκίνησε τη συνδικαλιστική του δράση τη δεκαετία του 1930, από το χώρο των μυλεργατών στην Πάτρα. Για τη δράση του υπέστη φυλακίσεις και διώξεις. Το 1946 ήταν αντιπρόσωπος στο συνέδριο της ΓΣΕΕ.

Εξελέγη μέλος της Διοικούσας Επιτροπής της ΕΔΑ. Το 1958 εξελέγη βουλευτής στην Αχαΐα με την ΕΔΑ, ωστόσο με δικαστική απόφαση στερήθηκε τη βουλευτική του ιδιότητα, τον Ιούνιο του 1958.

Στη διάρκεια της χούντας, έζησε εξόριστος στο Παρθένι Λέρου. Αργότερα ανέπτυξε αντιδικτατορική δράση, μέσω της εφημερίδας "Φωνή των Εργαζόμενων" και της Ενιαίας Συνδικαλιστικής Αντιδικτατορικής Κίνησης (ΕΣΑΚ). Το 1974 κατήλθε υποψήφιος στις εκλογές στην Αχαΐα με την "Ενωμένη Αριστερά", αλλά δεν κατάφερε να εκλεγεί, συγκεντρώνοντας 5.383 ψήφους.

Πέθανε το 1996 και κηδεύτηκε στις 15 Μαΐου από το Πρώτο Νεκροταφείο Αθηνών.
Σέρχιο Μπουσκέτς

Ο Σέρχιο Μπουσκέτς ("Sergio Busquets Burgos", 16 Ιουλίου 1988) είναι Ισπανός ποδοσφαιριστής, γεννημένος στο Σαμπαδέλ, και αγωνίζεται για τη Μπαρτσελόνα.
Καριντάνα νταλε Κάρτσερι

Η Καριντάνα νταλε Κάρτσερι (ιταλικά : Carintana dalle Carceri) είχε καταγωγή από τη Βερόνα της Λομβαρδίας, ήταν Τριτημόρια του Ωρεού και Πριγκίπισσα της Αχαΐας. Η οικογένειά της ήταν φεουδάρχες, από τους τριτημόριους της Εύβοιας που ήρθαν εκεί το 1205 μετά την Δ΄ Σταυροφορία. 

Πατέρας της ήταν ο Ρικάρντο νταλε Κάρτσερι (Riccardo dalle Carceri), βαρώνος της Β. Εύβοιας (Ωρεού) δηλ. ένας από τους τρεις βαρώνους της Εύβοιας (τριτημόριος, terzier), ο οποίος πέθανε το 1220.

Μετά τον θάνατο του αδελφού της Μαρίνο νταλε Κάρτσερι, ο διάδοχός του και εξάδελφός της Ναρτσότο ντάλε Κάρτσερι, έδωσε το ήμισυ της βαρωνίας του Ωρεού στην Καριντάνα . Το 1246 παντρεύτηκε τον πρίγκιπα της Αχαΐας Γουλιέλμο Β' Βιλλεαρδουίνο. Μετά τον θάνατό της το 1255 ο Γουλιέλμος διεκδίκησε την κληρονομιά της στον Ωρεό και ξεκίνησε πόλεμο με τους τριτημόριους βαρώνους της Εύβοιας, που έληξε με την Μάχη στο Καρύδι το 1258 και την συνθήκη που υπογράφηκε.
Best of Cream

Best of Cream είναι ο τίτλος της συλλογής τραγουδιών του ροκ συγκροτήματος Cream, η οποία κυκλοφόρησε τον Ιούλιο του 1969 μέσω της εταιρείας "Atco".

Η συλλογή περιλαμβάνει τραγούδια ηχογραφημένα από το 1966 μέχρι το 1968 και είναι η μοναδική κυκλοφορία στις Ηνωμένες Πολιτείες στην οποία υπάρχει η στούντιο εκτέλεση του τραγουδιού ""Spoonful", αφού στην αμερικανική έκδοση του δίσκου "Fresh Cream" είχε αντικατασταθεί από το "I Feel Free".

Το "Best of Cream"" γνώρισε μεγάλη επιτυχία ανεβαίνοντας στο # 3 των αμερικανικών τσαρτ και το # 6 των αντίστοιχων βρετανικών, ενώ βραβεύθηκε ως χρυσός. Παρ' όλα αυτά η τελευταία του έκδοση έγινε το 1977 από την "RSO / Polydor" και δεν έχει τυπωθεί από τότε.
Live Cream

Το Live Cream είναι ζωντανά ηχογραφημένος δίσκος του ροκ συγκροτήματος Cream, ο οποίος κυκλοφόρησε σχεδόν δύο χρόνια μετά τη διάλυση τους μέσω ης εταιρείας "Atco".

Ο δίσκος περιείχε τέσσερα ζωντανά ηχογραφημένα τραγούδια από τρεις συναυλίες του συγκροτήματος στο Σαν Φρανσίσκο το Μάρτιο του 1968, όπως και μία στούντιο ηχογράφηση του ακυκλοφόρητου, μέχρι τότε, τραγουδιού ""Lawdy Mama", το οποίο ουασιστικά είναι το "Strange Brew"" με διαφορετικό σόλο κιθάρας και χωρίς φωνητικά.

Η εμπορική επιτυχία του δίσκου ήταν αρκετά μεγάλη αφού ανέβηκε στο # 4 των βρετανικών τσαρτ και το Top-20 σε Ηνωμένες Πολιτείες, Καναδά και Αυστραλία. Οι κριτικές για το άλμπουμ ήταν διφορούμενες με το περιοδικό "Rolling Stone" να το χαρακτηρίζει "εξαιρετικό" αλλά το "Stereo Review" το χαρακτήρισε ως ένα "μείγμα άνισων εκτελέσεων". Παρ' όλα αυτά, οι Cream ήταν ένα συγκρότημα με εξαιρετική σκηνική παρουσία και υψηλού επιπέδου ζωντανές εμφανίσεις και επειδή αυτό ήταν κατανοητό από την εταιρεία τους, κυκλοφόρησε δύο ζωντανά ηχογραφημένα άλμπουμ το 1970 και το 1972 για να αναδείξει αυτά τα χαρακτηριστικά που τους έκαναν διάσημους.

Το δεύτερο μέρος αυτών των ηχογραφήσεων κυκλοφόρησε ενάμισι χρόνο αργότερα, με τον τίτλο "Live Cream Volume II".
Ντου Φενγκ

Ο Ντου Φενγκ ("Du Feng", απλοποιημένα κινεζικά: 杜锋, παραδοσιακά κινεζικά: 杜鋒, πινγίν: "Dù Fēng") (30 Ιουλίου 1981, Ουρούμτσι) είναι Κινέζος πρώην επαγγελματίας καλαθοσφαιριστής, ο οποίος αγωνιζόταν ως πάουερ φόργουορντ/σέντερ και νυν προπονητής καλαθοσφαίρισης. Είναι ο τωρινός προπονητής του μακροχρόνιου συλλόγου του, Γκουανγκντόνγκ Σάουθερν Τάιγκερς.
Μάριο Μολίνα

Ο Μάριο Χοσέ Μολίνα-Πασκουέλ Ενρίκες ("Mario José Molina-Pasquel Henríquez", 19 Μαρτίου 1943 – 7 Οκτωβρίου 2020), γνωστός απλώς ως Μάριο Μολίνα, ήταν Μεξικανός χημικός. Είχε τη βασικότερη ίσως συμβολή στην ανακάλυψη της «τρύπας του όζοντος» πάνω από την Ανταρκτική, και τιμήθηκε με το Βραβείο Νόμπελ Χημείας το 1995 για τον ρόλο του στην επισήμανση της απειλής στο γήινο στρώμα του όζοντος από ανθρωπογενή αέρια που λέγονται χλωροφθοράνθρακες (CFC). Υπήρξε ο πρώτος γεννημένος στο Μεξικό επιστήμονας που πήρε Βραβείο Νόμπελ Χημείας.

Στη σταδιοδρομία του ο Μολίνα εργάσθηκε κατά καιρούς σε 4 ανώτατα εκπαιδευτικά ιδρύματα των ΗΠΑ και στο Κέντρο Επιστημών της Ατμόσφαιρας του Ινστιτούτου Ωκεανογραφίας Σκριπς. Στο Μεξικό ο Μολίνα διετέλεσε διευθυντής στο «Κέντρο Μάριο Μολίνα για την Ενέργεια και το Περιβάλλον» και σύμβουλος κλιματικής πολιτικής του Προέδρου του Μεξικού Ενρίκε Πένια Νιέτο.
Ρίχαρντ Άνσυτς

Ο Καρλ Γιόχαν Φίλιπ Νοέ Ρίχαρντ Άνσυτς ("Carl Johann Philipp Noé Richard Anschütz", 10 Μαρτίου 1852 – 8 Ιανουαρίου 1937) ήταν Γερμανός χημικός, που επικεντρώθηκε στην οργανική χημεία.

Ο Άνσυτς γεννήθηκε στο Ντάρμστατ και πήρε το διδακτορικό του από το Πανεπιστήμιο της Βόννης για το έργο του με τον Άουγκουστ Κέκουλε. Κατόπιν έγινε βοηθός του Κέκουλε και το 1898 τον διαδέχθηκε στην έδρα του ως καθηγητής της χημείας στο Πανεπιστήμιο της Βόννης. Ο Άνσυτς συνέγραψε και σημαντική αναλυτική βιογραφία του Κέκουλε. Ο Άνσυτς είχε ανακηρυχθεί επίτιμος εταίρος της Βασιλικής Εταιρείας του Εδιμβούργου. Σημαντικός διδακτορικός φοιτητής του Άνσυτς υπήρξε ο Χανς Μέερβαϊν.
Σκουριασμένος σουγιάς

O Σκουριασμένος σουγιάς (Ιαπωνικά:錆びたナイフ, Sabita naifu) είναι γκανγκστερική δραματική ταινία Ιαπωνικής παραγωγής του 1958 σε σκηνοθεσία του Τόσιο Μασούντα και σενάριο των Μασούντα και Σιντάρο Ισιχάρα. Πρωταγωνιστούν οι Γιουχίρο Ισιχάρα, Μίε Κιταχάρα, Ακίρα Κομπαγιάσι και ο Τζο Σισίντο.

Η ταινία ήταν μέρος της σειράς των ιαπωνικών φιλμ νουάρ του στούντιο Νικάτσου, φτιαγμένη για να ανταγωνιστεί με δημοφιλείς αμερικανικές και γαλλικές ταινίες στο ιαπωνικό box office.
Παιδιά-Τσακάλια

Το Παιδιά-Τσακάλια είναι αμερικανική εφηβική κωμική σειρά που αρχικά προβλήθηκε στο Disney Channel από τις 6 Μαΐου 2011 έως τις 21 Μαρτίου 2014. Κυκλοφόρησε για πρώτη φορά στις 6 Μαΐου 2011, ως προεπισκόπηση της σειράς και συνεχίστηκε ως κανονική σειρά από τις 17 Ιουνίου 2011. Αφού προβλήθηκε ως προεπισκόπηση, το πιλοτικό επεισόδιο "transplANTed" μεταδόθηκε ξανά μετά το φινάλε της σειράς του "Ζακ και Κόντι, εν πλω". Η σειρά δημιουργήθηκε από τον Νταν Σάινερ, πρώην συγγραφέα και συν-εκτελεστικό παραγωγό του "Ζακ και Κόντι, εν πλω" και δημιουργό της σειράς του YTV "Mr. Young". Στα μέσα Νοεμβρίου 2010, το Disney Channel δίνει το πράσινο φως στη σειρά, με την παραγωγή να αρχίζει στις αρχές του 2011. Η πρώτη προωθητική διαφήμιση κυκλοφόρησε κατά τη διάρκεια της πρεμιέρας του "Παγωμένη λεμονάδα".

Στην σειρά πρωταγωνιστεί η Τσάινα Άν ΜακΚλέιν ως Τσάινα Παρκς, ένα 11χρονο παιδί θαύμα, το νεότερο μέλος στο πρόγραμμα «τσακαλιών» (πρόγραμμα αναπτυγμένου φυσικού ταλέντου), ένα πρόγραμμα χαρισματικών μαθητών στο λύκειο Γουέμπστερ στο Σαν Φρανσίσκο που επιτρέπει σε ταλαντούχους μαθητές να παραλείψουν το γυμνάσιο και να πάνε κατευθείαν στο λύκειο. Οι Σιέρα ΜακΚόρμικ, Τζέικ Σορτ, Στέφανι Σκοτ, Κάρλον Τζέφερι και ο Έντιν Μινκς επίσης πρωταγωνιστούν. Η σειρά ήταν επιτυχής, καθώς ήταν η πιο δημοφιλής σειρά στην τηλεόραση μεταξύ των παιδιών ηλικίας 6 έως 11 και 9 έως 14 ετών. Το soundtrack του Παιδιά-Τσακάλια κυκλοφόρησε στις 11 Οκτωβρίου 2011 και ήταν επιτυχές, περνώντας πέντε εβδομάδες στο παιδικό διάγραμμα του "Billboard", έφτασε στο νούμερο 29 στο US "Billboard" 200 και έφτασε το νούμερο 2 στα κορυφαία Soundtracks των ΗΠΑ. 

Το "Παιδιά-Τσακάλια" έγινε πρώτα διαθέσιμo στο Disney+ στις 26 Ιουνίου 2020.
Μάρσια Πέλαμ του Γιάρμπορο

Η Μάρσια Πέλαμ του Γιάρμπορο ("Marcia Pelham of Yarborough", γεννημένη ως Μάρσια Αμαλία Μαίρη Λέιν-Φοξ "Marcia Amelia Mary Lane-Fox", 18 Οκτωβρίου 1863 - 17 Νοεμβρίου 1926) ήταν Βρετανίδα ευγενής και εργάστηκε στην πολιτική για το Συντηρητικό Κόμμα.
Φρούριο Βάκσαμχεϊντ

Το Φρούριο Βάκσαμχεϊντ (ολλανδικά: "Fort Waakzaamheid") είναι ένα εκ των, συνολικά, οκτώ φρουρίων του νησιού του Κουρασάο. Βρίσκεται στα νότια της δυτικής εισόδου της Γέφυρας της Βασίλισσας Γιουλιάνα.

Το Φρούριο Βάκσαμχεϊντ αποτελούσε μικρού μεγέθους φρούριο, το οποίο αποτελείτο μόνον από έναν προμαχώνα ο οποίος επέβλεπε τον τομέα της "Οτραμπάντα". Ανεγέρθηκε το 1803, με απώτερο σκοπό την υπεράσπιση του νησιού απέναντι σε πιθανή γαλλική εισβολή. Το 1804, το φρούριο και ο τοπικός πληθυσμός του υπέστησαν πολιορκία χρονικής διάρκειας 26 ημερών υπό την ηγεσία του Ουίλιαμ Μπλάι, πλοιάρχου του HMS Bounty. Κατά τη διάρκεια του Β΄ Παγκοσμίου Πολέμου, οι Αμερικανοί προχώρησαν στην εγκατάσταση αντιαεροπορικών μηχανισμών άμυνας επί των τειχών του, προχώρησαν σε ανακατασκευή των στρατώνων, ενώ, κατά την αποχώρησή τους, εγκατέλειψαν εξοπλισμό. Στις 8 Φεβρουαρίου 2012, ξεκίνησε τμηματικές εργασίες αναστήλωσής του μέσω σχετικής χρηματοδότησης ιδρύματος αφιερωμένου στην προστασία των μνημείων κληρονομιάς.
Τακαγιούκι Μοριμότο

Ο Τακαγιούκι Μοριμότο ("Takayuki Morimoto", ιαπωνικά: 森本 貴幸) (7 Μαΐου 1988) είναι Ιάπωνας ποδοσφαιριστής, ο οποίος αγωνίζεται ως επιθετικός για την Α.Ε.Π. Κοζάνης.

Ο Μοριμότο κατέχει το ρεκόρ για το νεότερο Ιάπωνα παίκτη που έκανε το επαγγελματικό του ντεμπούτο και το νεότερο σκόρερ στην ιστορία της J1 League.
Φρανκ Μοντανί

Ο Φρανκ Μοντανί (γεν. στο Φερ του Λουάρ στις 5 Ιανουαρίου του 1978) είναι Γάλλος παλαίμαχος οδηγός αγώνων. Απ' το 2002 μέχρι το 2008 βρέθηκε στη Φόρμουλα 1 όμως συμμετείχε στο Πρωτάθλημα ως κανονικός οδηγός αγώνων μόνο το 2006 με την ομάδα Super Aguri και όχι σε ολόκληρο το Πρωτάθλημα αλλά μόνο σε μερικά Γκραν Πρι. Το 1ο απ' τα Γκραν Πρι αυτά ήταν το 
Ισπανικό και το τελευταίο το Γαλλικό. Δε σημείωσε κανένα αξιόλογο αποτέλεσμα. Σε όλα τα υπόλοιπα Πρωταθλήματα είχε θέση δοκιμαστή και αναπληρωματικού οδηγού.
Πέτρους Γκονζάλβους

Ο Πέτρους Γκονζάλβους (Petrus Gonsalvus) (στα ισπανικά: Πέδρο Γκονζάλες (Pedro González)) ήταν ευγενής που έζησε το 16ο –αρχές 17ου αιώνα και τόσο ο ίδιος όσο και ορισμένα από τα παιδιά του έπασχε από υπερτριχοφυία. Ο Ουλίσσε Αλντροβάντι το είχε δώσει το όνομα «"ο άνθρωπος των δασών"». 

Ο γάμος του με τη Γαλλίδα Catherine Raffelin πιθανόν να ενέπνευσε εν μέρει το παραμύθι «Η Πεντάμορφη και το Τέρας».
Bad Bunny

Ο Μπενίτο Αντόνιο Μαρτίνες Οκάσιο (ισπανικά: "Benito Antonio Martínez Ocasio", 10 Μαρτίου 1994), περισσότερο γνωστός ως Bad Bunny, είναι Πουερτορικανός τραγουδιστής, rapper και τραγουδοποιός. Το μουσικό είδος στο οποίο συγκαταλέγεται είναι η Latin trap και reggaeton, ωστόσο όμως έχει συνεργαστεί και με καλλιτέχνες άλλης μουσικής σκηνής, οι οποίοι εκπροσωπούν είδη όπως rock, bachata, και soul. Είναι επίσης γνωστός για τη βαθιά του φωνή και τις ιδιαίτερες στυλιστικές του επιλογές. Κατά τη διάρκεια της καριέρας του έχει συνεργαστεί με αρκετούς καλλιτέχνες όπως ο J Balvin, ο Ozuna, o Arcángel, o Daddy Yankee και ο Residente. 

Γεννήθηκε και μεγάλωσε στην Κοινότητα του Βέγα Μπάχα, στο Πουέρτο Ρίκο. Ήθελε να γίνει από μικρός τραγουδιστής κι ενώ δούλευε σε σούπερ μάρκετ και σπούδαζε στο Πανεπιστήμιο του Αρεκίμπο, απέκτησε δημοτικότητα στο SoundCloud και λίγο αργότερα υπέγραψε συμβόλαιο σε δισκογραφική. Το 2016, κυκλοφόρησε την πρώτη του μεγάλη επιτυχία, "Soy Peor" κι έκτοτε έγινε διάσημος, συμμετέχοντας σε singles της Cardi B και του Drake, τα "I Like It" και "Mia", αντιστοίχως. Αμφότερα εισήλθαν στα Billboard Hot 100, πιάνοντας την πρώτη και τρίτη θέση (αντίστοιχα). Το 2018, κυκλοφόρησε το ντεμπούτο άλμπουμ του, "X 100pre" , το οποίο βραβεύτηκε στα Latin Grammy, στην κατηγορία Best Urban Music Album. Το 2019, κυκλοφόρησε και το Oasis, σε συνεργασία με τον J Balvin. 

Το 2020, τραγούδησε στο Super Bowl LIV halftime show, ως guest, μαζί με τις Shakira και Τζένιφερ Λόπεζ, κι έγινε ο πρώτο λάτιν τραγουδιστής "urban" μουσικής, που μπήκε στο εξώφυλλο του "Rolling Stone". To 2020, κυκλοφόρησε και το δεύτερο του άλμπουμ, ονόματι "YHLQMDLG (Yo hago lo que me da la gana)", το οποίο έγινε το πρώτο ισπανόφωνο άλμπουμ που πιάνει τη δεύτερη θέση στα "Billboard 200". Δύο μήνες αργότερα κυκλοφόρησε και το πρώτο του compilation άλμπουμ, το "Las que no iban a salir".
Dance Me to the End of Love

To "Dance Me to the End of Love" είναι ένα τραγούδι του Λέοναρντ Κόεν, του 1984, το οποίο συμπεριλήφθηκε για πρώτη φορά στον δίσκο "Various Positions". Την ίδια χρονιά κυκλοφόρησε και ως single, το οποίο, μεταξύ άλλων έφτασε στο νούμερο 14 των ισπανικών charts και στο 42ο στα γαλλικά. Το κομμάτι ακολουθεί μοτίβα από το ελληνικό είδος του χασάπικου, επιρροές που μάλλον ο Κόεν άντλησε από τη διαμονή του στην Ύδρα, ενώ ο ρυθμός του είναι 4/4. Το τραγούδι πλέον είναι από τα πιο αναγνωρίσιμα του Κοέν, ενώ έχει διασκευαστεί πολυάριθμες φορές. Αν και το κομμάτι είναι ένα από τα πιο γνωστά ερωτικά τραγούδια, ουσιαστικά πρόκειται για μία έμπνευση από το Ολοκαύτωμα.
A Golden Crown

To "A Golden Crown" είναι το έκτο επεισόδιο της πρώτης σεζόν της μεσαιωνικής φανταστικής τηλεοπτικής σειράς "Game of Thrones", που για πρώτη φορά κυκλοφόρησε στις 22 Μαΐου 2011. Το σενάριο του επεισοδίου γράφτηκε από τους Τζέιν Έσπενσον, Ντέιβιντ Μπένιοφ και Ντ. Μπ. Γουάις, το οποίο βασίστηκε στην ιστορία των δύο τελευταίων. Το επεισόδιο σκηνοθετήθηκε από τον Ντάνιελ Μίναχαν, ο οποίος έκανε το σκηνοθετικό του ντεμπούτο στη σειρά. 

Η πλοκή του επεισοδίου περιστρέφεται γύρω από τις διαταραγμένες πολιτικές ισορροπίες των Εφτά Βασιλείων, με τον Eddard Stark, να πρέπει τώρα να διαχειριστεί και τη ανάρμοστη συμπεριφορά των Lannister. Παράλληλα, ο βασιλιάς Robert βρίσκεται σε κυνήγι. Στο Eyrie τώρα, ο Tyrion περνάει δίκη και πέρα από τη Στενή Θάλασσα, o Viserys Targaryen, απαιτεί από τον Khal Drogo να το κάνει βασιλιά. 

Το επεισόδιο έλαβε θετικές κριτικές, ιδιαίτερα για την ιστορία στο King's Landing και την υπόθεση του Viserys Targaryen. Το επεισόδιο έλαβε 3 υποψηφιότητες από τα Primetime Creative Arts Emmy Awards και μία από το ADG Excellence in Production Design Award, χωρίς να κερδίσει καμία. Στις Ηνωμένες Πολιτείες, η πρώτη προβολή του επεισοδίου έφτασε τους 2,4 εκατομμύρια θεατές.
Χρίστος Πέτας

Ο Χρίστος Πέτας ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ.
Στέλιος Μανδριώτης

Ο Στέλιος Μανδριώτης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ.
Τζένη Μπότση

Η Τζένη Μπότση (Αθήνα, 21 Ιουλίου 1972) είναι Ελληνίδα ηθοποιός.
Μικρό Αλκατράζ

Το Μικρό Αλκατράζ (αγγλικά: Little Alcatraz) είναι ένας μικρός βράχος στον κόλπο του Σαν Φρανσίσκο, περίπου 81 μέτρα (74 μ.) από το κτήριο βιομηχανικών κατασκευών στη βορειοδυτική ακτή του νησιού Αλκατράζ. Λόγω της εγγύτητάς του με το νησί, είναι γνωστό με αυτό το όνομα, αλλά παλαιότερα ήταν γνωστό ως «Πωλ Πράι Ροκ» (Paul Pry Rock), λόγω του ότι το «ατμόπλοιο Πωλ Πράι» προσεκρούσε στον βράχο στις 22 Δεκεμβρίου 1862 με περίπου 150 επιβάτες. Στις 14 Ιανουαρίου 1868, το βρετανικό πλοίο «Oliver Cutts» 700 τόνων, προσέκρουσε και αυτό στον βράχο και βυθίστηκε. Δεδομένου ότι βυθίζεται κάτω από το νερό σε υψηλές παλίρροιες, το Μικρό Αλκατράζ εξακολουθεί να χτυπιέται εώς σήμερα συνήθως από μικρά σκάφη αναψυχής.

Ο βράχος είναι συχνά ένας χώρος ανάπαυσης για τους κορμοράνους του Μπραντ. Κατά τη διάρκεια της τελευταίας απόπειρας απόδρασης από το Αλκατράζ στις 16 Δεκεμβρίου 1962, 
ο Νταρλ Λε Πάρκερ βρέθηκε στο «Μικρό Αλκατράζ» καθώς δεν μπορούσε να κολυμπήσει.
Ανδρέας Δημητριάδης

Ο Ανδρέας Δημητριάδης είναι Ελληνοκύπριος πολιτικός. Διετέλεσε Υπουργός Δικαιοσύνης και βουλευτής στην Εκλογική Περιφέρεια Πάφου εκλεγμένος με το ΔΗΚΟ.
Ανδρέας Μαθηκολώνης

Ο Ανδρέας Μαθηκολώνης είναι Ελληνοκύπριος δικηγόρος και πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ.
I Disappear

Το "I Disappear" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στο soundtrack της ταινίας "" (2000), για την οποία και γράφτηκε αποκλειστικά. Την ίδια χρονιά το κομμάτι κυκλοφόρησε και ως single, το οποίο σημείωσε εισπρακτική επιτυχία, φτάνοντας στο νούμερο 1 των αμερικανικών Mainstream Rock Tracks, του "Billboard". Εκτός από εκεί, κατάφερε να μπει σε άλλες τέσσερις δεκάδες χωρών. Στα Hot 100, έφτασε έως και το νούμερο 76. 

Η συγκεκριμένη ηχογράφηση ήταν και η τελευταία του Τζέισον Νιούστεντ, με τους Metallica. Επίσης, για την προώθηση του κομματιού κυκλοφόρησε και video clip, στο οποίο τα μέλη βρίσκονται σε μία έρημο. Επίσης, αυτό ήταν και το τελευταίο video clip που συμμετείχε ο Νιούστεντ. Στο βίντεο, βρίσκεται ο Χέτφιλντ να οδηγεί μία Chevrolet Camaro, του 1967, η οποία, μετά το τέλος των γυρισμάτων, του δωρήθηκε. Έτσι, μετά την έβαλε προς πώληση στο eBay, για φιλανθρωπικούς σκοπούς, καταφέρνοντας να την πουλήσει έναντι 70.000 δολαρίων. 

Το τραγούδι, επίσης, είναι γνωστό λόγω της δικαστικής διαμάχης που προέκυψε μεταξύ των Metallica και της Napster Inc., με θέμα τα πνευματικά δικαιώματα. Η υπόθεση ξεκίνησε όταν το συγκρότημα άκουσε μία μισοτελειωμένη demo έκδοση του τραγουδιού στον peer-to-peer ιστότπο του Napster. Η απόφαση τελικά βγήκε τον Μάρτιο του 2001, εις βάρος του ιστοτόπου, ο οποίος αναγκάστηκε να ψάξει και να διαγράψει όλα τα αρχεία που αφορούσαν τους Metallica. Αυτή ήταν η πρώτη δίκη μεταξύ καλλιτεχνών και παρόμοιας ιστοσελίδας.
Πουατού

Το Πουατού (γαλλικά: Poitou) είναι ιστορική περιοχή της δυτικής Γαλλίας, η οποία περιελάμβανε κυρίως τα εδάφη των σημερινών νομών Βαντέ, Ντε-Σεβρ και Βιέν και αποτελούσε την πρώην επαρχία Πουατού.

Πρωτεύουσα της επαρχίας ήταν το Πουατιέ και οι κάτοικοι ονομάζονταν Πουατεβάν.

Από το 1956, οι νομοί Ντε-Σεβρ και Βιέν αποτελούσαν μαζί με τους νομούς Σαράντ και Σαράντ-Μαριτίμ την περιοχή Πουατού-Σαράντ (η οποία ενσωματώθηκε στην περιοχή Νέα Ακουιτανία από το 2016) έως το τέλος του 2015, ενώ η Βαντέ ανήκει στην Περιοχή του Λίγηρα.
Νίκος Μακρίδης

Ο Νίκος Μακρίδης ήταν Ελληνοκύπριος επιχειρηματίας και πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ.
Κωνσταντίνος Λόρδος

Ο Κωνσταντίνος Λόρδος είναι Ελληνοκύπριος επιχειρηματίας και πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ.
Ζαχαρίας Τουλούρας

Ο Ζαχαρίας Τουλούρας είναι Ελληνοκύπριος δικηγόρος και πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΔΗΚΟ.
Μιχάλης Πουμπουρής

Ο Μιχάλης Πουμπουρής ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ.
Κυριάκος Τσιέττης

Ο Κυριάκος Τσιέττης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ.
Βίκυ Χατζηβασιλείου

Η Βίκυ Χατζηβασιλείου (Ευριδίκη) (Κιλκίς, 9 Φεβρουαρίου 1964) είναι Ελληνίδα δημοσιογράφος και παρουσιάστρια.
Γεώργιος Μπαλακάκης

Ο Γεώργιος Μπαλακάκης ήταν Έλληνας ξιφομάχος. Αγωνίστηκε στους Θερινούς Ολυμπιακούς Αγώνες του 1896 και του 1906. 

Ο Μπαλακάκης συμμετείχε στο αγώνισμα της ερασιτεχνικής ξιφασκίας. Κατετάγη τέταρτος μεταξύ τεσσάρων αθλητών στον προκαταρκτικό όμιλο, αφού έχασε όλους τους αγώνες του από τους Εζέν Ανρί Γκραβελότ, Κωνσταντίνο Μηλιώτη Κομνηνό και Αθανάσιο Βούρο. Αυτό τον έβαλε σε ισοβαθμία για την έβδομο θέση συνολικά με τον Ιωάννη Πούλο, που ήταν τέταρτος στον άλλο προκαταρκτικό όμιλο.
Χρώμια

Στην ελληνική μυθολογία, η Χρώμια είναι η κόρη του Ίτωνου, γιου του Αμφικτύονα, ο ίδιος γιος του Δευκαλίονα. Ήταν, επίσης, σε ορισμένες παραδόσεις, η μητέρα του Αιτωλού, του Παίωνα, του Επειού και της Ευρυκύδας από τον Ενδυμίωνα.
Αθανάσιος Νανόπουλος

Ο Αθανάσιος Νανόπουλος (ημερομηνία γέννησης και θανάτου άγνωστη) ήταν Έλληνας ξιφομάχος. Αγωνίστηκε σε πέντε αγώνες στους Ολυμπιακούς Αγώνες του 1948.
Πρωτάθλημα Εθνών Αφρικής

Το Πρωτάθλημα Εθνών Αφρικής ("αγγλικά": "CAF African Nations Championship", "") είναι μία ποδοσφαιρική διοργάνωση που ανακοινώθηκε για πρώτη φορά στις 11 Σεπτεμβρίου 2007. Διοικείται από την Αφρικανική Συνομοσπονδία Ποδοσφαίρου (CAF) και παίζεται μεταξύ των καλύτερων εθνικών ομάδων της Αφρικής, αποκλειστικά με παίκτες που δραστηριοποιούνται στα εθνικά πρωταθλήματα και έχουν το δικαίωμα να παίξουν στη επερχόμενη σεζόν. Οι εκπατρισμένοι παίκτες, ανεξάρτητα από το πού αγωνίζονται, ακόμη και στην Αφρική, δεν είναι επιλέξιμοι για να λάβουν μέρος στη διοργάνωση. 

Η πρώτη διοργάνωση πραγματοποιήθηκε το 2009. Φιλοξενήθηκε από την Ακτή Ελεφαντοστού και την κέρδισε η Λαϊκή Δημοκρατία του Κονγκό. Η διοργάνωση επεκτάθηκε σε 16 ομάδες για το δεύτερο τουρνουά, που πραγματοποιήθηκε στο Σουδάν το 2011. Το τουρνουά κέρδισε η Τυνησία, στον απόηχο της τυνησιακής Επανάστασης. 

Το τουρνουά γίνεται τώρα κάθε άρτια χρονιά και εναλλάσσεται με το Κύπελλο Εθνών Αφρικής.
The Unnamed Feeling

Το "The Unnamed Feeling" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον όγδοο δίσκο τους, "St. Anger" (2003). Την επόμενη χρονιά κυκλοφόρησε και ως single, το τρίτο από τα συνολικά τέσσερα από τον παραπάνω δίσκο. Το single κατάφερε να φτάσει στο νούμερο 1 των ισπανικών charts, στο νούμερο 2 των φινλανδικών και στο νούμερο 3 των δανικών. Στα αμερικανικά Mainstream Rock του "Billboard", έφτασε έως και το νούμερο 28. Για την προώθηση του κομματιού κυκλοφόρησε και video clip.
Ιάκωβος Κατσουνωτός

Ο Ιάκωβος Κατσουνωτός ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με την ΕΔΕΚ την περίοδο 1981-1991.
Κώστας Ερωτοκρίτου

Ο Κώστας Ερωτοκρίτου είναι Ελληνοκύπριος δικηγόρος και πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με τον ΔΗΣΥ την περίοδο 1985-1991.
Νεόφυτος Ηλία

Ο Νεόφυτος Ηλία ήταν Ελληνοκύπριος συνδικαλιστής και πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ.
Κωνσταντίνος Πρίγγος

Ο Κωνσταντίνος Πρίγγος (1892 - 1964) ήταν Έλληνας ψάλτης, ο οποίος γεννήθηκε στην Κωνσταντινούπολη. Επίσης εικάζεται λανθασμένα ότι γεννήθηκε στην Ζαγορά του Πηλίου. Από 4 χρονών ασχολήθηκε με την βυζαντινή μουσική με δάσκαλο τον τότε πρωτοψάλτη του Οικουμενικού Πατριαρχείου Ιάκωβο Ναυπλιώτη (ο οποίος στους περισσότερους δίσκους έψαλλε μαζί με τον Πρίγγο). Υπηρέτησε ως πρωτοψάλτης από το 1939 έως το 1959.